Brezovica između investicija i politike\nZima u skijaškom centru "Brezovica"\nBrezovicu očekuju investicije u iznosu od 409 miliona eura, a uz to i 3.000 novih radnih mesta. To stoji u ugovoru projekta za razvoj turističkog centra Brezovice, koji je u utorak potpisan u Prištini između Vlade Kosova i Konzorcijuma francuskih kompanija MDP Consulting – Compagnie des Alpes”. Ovaj konzorcijum je u decembru prošle godine proglašena pobednikom sa iznosom sume za investiranje u ovaj centar. Skupština opštine Štrpce, kojoj pripada Brezovica, a gde inače živi većinsko srpsko stanovništvo, poručila je da se zahtevi ove opštine moraju uzeti u obzir radi dalje implementacije ovog projekta.\nFrancuski konzorcijum je obećao da će otvoriti preko 3.000 radnih mesta, ali će se investicije realizovati u nekoliko faza. U prvoj fazi koja traje tri godine, predviđene su investicije u iznosu od 165 miliona eura.\nProjekat predviđa proširenje ili stvaranje novih skijaških staza svetske klase, duže od 100 km, sa oko 20 modernih žičara sa visokim bezbednosnim standardima i kvalitetom.\nOvim investicijama, skijaški centar Brezovica će se pretvoriti u odmaralište svetskog nivoa i pružaće usluge tokom cele godine. Brezovica je inače na nadmorskoj visini između 900 i 2.522 metara i zauzima površinu od 2.500 hektara. Od međunarodnog aerodrom u Prištini udaljena je 60 kilometara.\nZvaničnici Vlade Kosova smatraju ovaj projekat najvećim od okončanja rata, koji će imati direktan uticaj na zapošljavanje i ekonomski razvoj, dok stručnjaci turizma i ekonomije skreću pažnju da vlada mora da nadgleda obećane investicije.\nZek Čeku, rukovodilac Udruženja turizma Kosova, u izjavi za RSE kaže da vlast mora da bude fer prema investitoru.\n„Kosovska strana koja je odgovorni potpisnik za realizaciju projekta mora da bude korektna, ali i striktna u svim aspektima, kako u ekonomskom, tako i u socijalnom i političkom“, kazao je on.\nEkonomski stručnjaci smatraju da je ovaj ugovor od izuzetne važnosti i da će on uticati na smanjenje stope nezaposlenosti, ali i na poboljšanje imidža Kosova naspram stranih investitora.\nSafet Grđaljiu, predsednik Privredne komore Kosova, u izjavi za RSE je kazao da realizacija ovog projekta ima veliki značaj.\n„Ovo je dobra mogućnost ne samo zbog kapitala od stranih investicija, već će se ovim poboljšati imidž zemlje, a uz to i privući pažnja ostalih stranih investitora“, kazao je on.\nNaser Grajćevci ističe da će obrt stranih investicija na Kosovu oživeti ekonomiju u zemlji.\n„Verujemo da će ovaj konzorcijum unaprediti svoj rad, i ne samo što ćemo imati najmoderaniji skijaški centar, i to ne samo na Balkanu, već će pomoći ljudima da se zaposle a uz to će se povećati i obrt domaćeg kapitala“, kazao je on.\nUgovor će stupiti na snagu šest meseci od potpisivanja.\nBrezovica inače pripada opštini Štrpce u kojoj živi većinsko srpsko stanovništvo. Skupština ove opštine je, povodom potpisivanja ugovora održala hitnu sednicu i donela sledeće zaključke – da je ugovor sa francuskim konzorcijumom prihvatljiv samo ukoliko se uvaže sugestije lokalne zajednice, te da je predsednik opštine spreman da iskoristi svoje pravo veta ukoliko interesi zajednice ne budu zaštićeni u dovoljnoj meri. Time će se sprečiti stupanje ugovora na snagu po isteku roka od 180 dana od dana potpisivanja.\nU zaključcima takođe stoji da francuski konzorcijum treba da reši probleme kao što su eksproprijacija, imovinsko-pravni odnosi postojećeg ski centra, te da će prilikom zapošljavanja zaposliti i Srbi iz tog kraja.


Turska: Uhapšen osumnjičeni za napad u Rejhanliju\nTurska obaveštajna služba uhapsila je Jusufa Nazika osumnjičenog da je koordinisao napad na jugu Turske 2013. godine u kome su poginule 53 osobe, izjavio je danas turski bezbednosni zvaničnik.\nTurska državna agencija Anadolija je izvestila da je tokom ispitivanja Nazik priznao da je dobio naredbu od sirijske obaveštajne službe da isplanira napad u Turskoj i da je obezbedio transport eksploziva u Tursku.\nDva automobila bombe eksplodirala su u pograničnom gradu Rejhanli 11. maja 2013. godine i tada je Turska optužila grupu lojalnu sirijskom predsedniku Bašaru Al Asadu da je izvela napad, dok je Damask negirao umešanost, preneo je Rojters.\nNazika su uhapsili pripadnici turske nacionalne obaveštajne agencije u Latakiji, koja je pod kontrolom sirijske vlade i vraćen je u Tursku uz podršku turskih vojnih snaga.\nSirijski državni mediji za sada nisu reagovali na njegovo hapšenje.\nU Turskoj uhapšen još jedan osumnjičeni za ubistvo ruskog ambasadora\nVEROVALI ILI NE Osumnjičeni prilikom hapšenja ujeo policijskog psa\nU Turskoj uhapšene četiri osobe zbog planiranja napada na ambasadu SAD\nTurska traži izručenje 18 osumnjičenih za ubistvo Kašogija


Sarajevo: Razmatran Zakon koji bi omogućio uključivanje specijalizovanih vozila u taksi prijevoz za osobe s invaliditetom – Kakanj-X\nSarajevo: Razmatran Zakon koji bi omogućio uključivanje specijalizovanih vozila u taksi prijevoz za osobe s invaliditetom\nNa 12 jun, 2019 107\nKako prenosi “Avaz“, inicijativu za izmjenu zakona ranije je podnio ministar Šteta prema Federalnom ministarstvu, ali do odgovora na inicijativu i predlaganja zakona nije došlo.\n– Nažalost, nedavno smo imali jako neugodnu situaciju kada su majka i dijete sa invaliditetom izbačeni iz taksi vozila. Ovim izmjenama zakona bi se omogućilo da se u promet stave vozila koja bi u potpunosti bila prilagođena osobama sa invaliditetom. Žao mi je što Federalno ministarstvo saobraćaja ovaj problem godinama ne rješava i zahvalan sam zastupniku Čengiću, koji će uputiti zakon o parlamentarnu proceduru – rekao je ministar Šteta.\n– Snažno podržavam sve projekte koji imaju za cilj inkluziju osoba s invaliditetom u društvo. Prije svega, tu mislim na zakone poput ovog koji omogućava pristupačnost i pomoć prilikom kretanja osobama sa invaliditetom, kao i inkluziju u sistemu obrazovanja i pristupa tržištu rada – navodi Čengić.\nPlatforma za progres podržava ideju zajedničkog kandidata za načelnika…


Obnavljaju se letovi za SAD – Slika Vest\nSjedinjene Američke Države su nedavno objavile da će od početka novembra vakcinisanim putnicima iz EU i Velike Britanije biti odobren ulazak u SAD. Sa druge strane, holandska vlada je takođe odlučila da povuče ranije najavljene propise o karantinu za vakcinisane putnike iz SAD-a. U svetlu navedenih odluka, KLM Royal Dutch Airlines najavljuje da će, počev od 7. decembra, avioni ove avio-kompanije ponovo leteti za Las Vegas i Majami.\nPutnicima iz Srbije će tako biti olakšan pristup navedenim destinacijama, pošto će KLM od kraja oktobra povećati broj nedeljnih letova iz Beograda za Amsterdam sa 7 na 12.\nKLM poziva putnike koji su prethodno rezervisali letove na ovim destinacijama, da kontaktiraju avio-kompaniju kako bi besplatno promenili svoje rezervacije.\nTakođe, počev od zimskog reda letenja, KLM uvodi letove za četiri nove destinacije: Kankun (Meksiko), Port of Spejn (Trinidad i Tobago), Bridžtaun (Barbados) i Mombasa (Kenija).\nPrioritet KLM-a je bezbednost putnika. Avio-kompanija je uvela niz zaštitnih mera u svakoj fazi putovanja, počev od aerodroma, preko ukrcavanja, pa do samog leta. Zato je KLM dobio APEX-ov Dijamantski sertifikat (Diamond Award) za mere zaštite zdravlja na letu i postao jedna od vodećih avio-kompanija po pitanju higijene i zdravstvene bezbednosti putnika. Fleksibilna politika rezervacija omogućava putnicima da besplatno promene svoju rezervaciju ili dobiju povraćaj novca. Takođe, KLM Royal Dutch Airlines je zadržao svoj APEX (the Airline Passengers Experience Association) status avio-kompanije od pet zvezdica, dodeljen na osnovu ocena putnika.\nPočev od decembra KLM će iz Amsterdama leteti Majami utorkom, petkom i nedeljom, a za Las Vegas utorkom, četvrtkom i nedeljom.\nSvetski školski dan mleka obeležava se u cilju podizanja svesti o značaju konzumacije mleka u svakodnevnoj ishrani prvenstveno kod dece školskog uzrasta\nПКС Брже илакше до свежњх производа


Joksimović: Zahvalni smo Rumuniji na podršci na putu ka EU - Politika - Dnevni list Danas\nPočetna » Politika » Joksimović: Zahvalni smo Rumuniji na podršci na putu ka EU\nJoksimović: Zahvalni smo Rumuniji na podršci na putu ka EU\nDanas Online29.07.2020. 13:15\nMinistarka za evropske integracije Jadranka Joksimović zahvalila je danas ambasadorki Rumunije u Beogradu Oani Kristini Popi na profesionalnom angažmanu i značajnom doprinosu razvoju srpsko-rumunskih odnosa i saradnje.\n„Rumunija je jedna od država članica koja u potpunosti podržava politiku proširenja Evropske unije i na koju Srbija može da računa kao na prijateljsku i blisku“, naglasila je Joksimović.\nAmbasadorka Popa istakla je da Srbija u Rumuniji ima iskrenog zastupnika i zagovornika proširenja Evropske unije na region Zapadnog Balkana, uz šta je dodala i da je iskreno uverena da je interes EU da Srbija što pre postane članica Unije, kao i da će na tom putu imati svu neophodnu pomoć Rumunije.\nTokom razgovora, posebno su naglasile značaj prekogranične saradnje u okviru programa Srbija – Rumunija, koju u najvećoj meri finansira EU.\n„Od 2007. godine do danas, kroz ove dve finansijske perspektive, samo na ovaj način je izdvojeno ukupno 150,5 miliona evra“, saopšteno je.\nKako su zaključile, ova vrsta saradnje na lokalnom nivou znatno je doprinela unapređenju bilateralnih odnosa, poboljšavajući istovremeno i kvalitet života građana sa obe strane granice, a nastaviće se i kroz sprovođenje narednog programa od 2020. go 2027. godine, koji je u završnoj fazi pripreme.\nJedno reagovanje na “Joksimović: Zahvalni smo Rumuniji na podršci na putu ka EU”\n29. jula 2020. u 13.38\nJadranka,. ne znam šta više radiš na tom mestu kada u EU skoro nećemo, a i poglavlja su zatvorena. Primaš platu nizašto.


Resurs Centar | Konkurs za nagrađivanje projekata socijalne inkluzije kroz sport\n08 jula Konkurs za nagrađivanje projekata socijalne inkluzije kroz sport\nObjavljeno u 14:32h u Pozivi, Vesti iz sektora\tautor\tMarko Miladinović\nEvropska komisija objavila je poziv organizacijama u Evropi koje su već uspešno razvile sportske projekte usmerene na socijalno uključivanje, da se prijave na konkurs za evropsku nagradu #BeInclusive EU Sport Awards.\nRok za prijave je 23. jul 2019. godine u podne, a pravo učešća imaju i organizacije registrovane u Republici Srbiji.\nNa konkursu mogu učestvovati javne ili privatne, komercijalne ili neprofitne organizacije i ustanove, uključujući sportske klubove i asocijacije, koje koriste snagu sporta za povećanje socijalne uključenosti društvenih grupa u nepovoljnom položaju, poput etničkih manjina, izbeglica, osobama sa invaliditetom, grupama mladih pod rizikom ili bilo koje druge grupe koja se suočava sa izazovnim društvenim okolnostima.\nProjekti koji se kvalifikuju u najuži krug dobiće nagradu od 2500 evra i učestvovati na finalnoj ceremoniji u novembru u Briselu, na kojoj će biti izabrana tri najbolja projekta koji će dobiti nagradu od 10.000 evra. Osim novčanih nagrada, projekti i organizacije promocijom dobijaju na prepoznatljivosti i služiće kao inspiracija organizacijama i pojedincima širom Evrope.\nKonkursna dokumentacija, detaljno opisana pravila konkursa i postupak za prijavu, kao i nagrađeni projekti iz prošle godine, dostupni su na sajtu Evropske komisije.


Radio Novi Grad - Akcija „Lula“ u Novom Gradu: Zaplijenjeno 7.500 kutija cigareta bez akciznih markica\nU okviru operativne akcije „Lula 4“ pripadnici Jedinice granične policije Dobrljin, u četvrtak su otkrili 7.500 kutija cigareta bez akciznih markica prilikom granične kontrole „audija“, bh. registarskih oznaka, saopšteno je iz Granične policije BiH. Vozilo, kojim je upravljao državljanin BiH, N. P. (49), kontrolisano je u graničnom pojasu na putu Novi Grad-Bihać.\n- Zbog postojanja osnova sumnje da je počinjeno krivično djelo nedozvoljen promet akciznih proizvoda, o svemu je obaviješten dežurni tužilac Tužilaštva BiH. Prema njegovoj naredbi, Tužilaštvu BiH biće dostavljen izvještaj, a N. P. i cigarete ustupljeni su Timu za suzbijanje krijumčarenja Uprave za indirektno oporezivanje BiH na dalji rad - kažu iz Granične policije.\nDodali su da se tržišna vrijednost otkrivenih cigareta procjenjuje na 37.000 KM.


Izbori 2. aprila, opozicija traži nastavak rada Skupštine\nPredsednica Skupštine Srbije Maja Gojković raspisala je izbore za predsednika Republike za 2. april, a činjenicu da je vladajuća većina suspendovala rad republičkog parlamenta tokom predizborne predsedničke kampanje opozicija smatra zloupotrebom institucija.\nZbog toga su se juče u Skupštini okupili predstavnici opozicije i budući kandidati Saša Janković i Vuk Jeremić. “Za razliku od lažnih državnih udara o kojima se ranije govorilo, ove nedelje se dogodio pravi državni udar“, kazao je Vuk Jeremić. Vučić je izgubio izbore jer se nije opredelio za demokratsku borbu, rekao je drugi kandidat Saša Janković: “Pozivam vlast da vrati institucije tamo gde im je mesto, nadam se da nećemo biti u situaciji da pozivamo građane da nam pomognu“. Poslanik SNS Aleksandar Martinović, reagujući na zahteve opozicije da Vučić podnese ostavku na mesto premijera i da parlament nastavi regularan rad, rekao je da ne vidi razlog zbog koga bi Vučić podneo ostavku, ističući da je parlamentarna pauza u skladu sa Ustavom.\nInače, sinoć je saopšteno da će kandidat pokreta “Dosta je bilo” na predsedničkim izborima biti lider pokreta Saša Radulović, dok će Liga socijaldemokrata Vojvodine kandidovati svog predsednika Nenada Čanka.\nNotari za deset sati mogu da overe najviše 500 potpisa


petak, 12 Decembar 2014 20:51\nSa juče odigrane tri utakmice, u grupama A i B, kompletirano je 8.kolo Međunarodne ženske regionalne košarkaške lige (MŽRKL), u kojoj nastupaju i dvije bh. ekipe i to sarajevski ŽKK Play off Happy u grupi A i zenički KŽK Čelik u grupi B. U osmom kolu Sarajke su doživjele novi poraz i to domaći, od ekipe ŽKK Partizan iz Beograda (67:71), te se nalaze na zadnjem mjestu grupe A sa skorom 0/6.\nKošarkašice Čelika su bile slobodne u ovom kolu, kao što će biti slobodne i u narednom 9.kolu (17./18.decembra 2014.g.). U 10. kolu, 14. i 15.januara 2015.godine, Zeničanke gostuju kod ekipe ŽKK Grosbasket iz Grosuplja (Slovenija), koju su pobjedile u Zenici sa 75:64. Prvu narednu utakmicu u Zenici KŽK Čelik treba da igra u 11.kolu (21.januar 2015.god.), a protivnik je zagrebačka ekipa ŽKK Trešnjevka 2009, koju je Čelik dobio u Zagrebu sa visokih 82:39. Čelik zauzima i dalje treće mjesto na tabeli grupe B sa skorom 3/2.\nRanije smo objavili da u grupama nastupa po 6 timova i to u grupi A su: Umana Reyer (Italija), Budućnost Volcano (Crna Gora), Partizan (Srbija), Play off Happy (BiH), Triglav (Slovenija) i Medveščak (Hrvatska), a u grupi B: Čelik (BiH), Radivoj Korać (Srbija), Badel 1862 (Makedonija), Athlete Celje (Slovenija), Grosbasket (Slovenija i Trešnjevka (Hrvatska).\nDonosimo rezultate 8.kola, tabele i parove 9.kola:\nGrosbasket – Athlete Celje 46:73\nTrešnjevka 2009 – Badel 1862 61:57 (igrano 05.12.2014.)\nPlay off Happy – Partizan 67:71\nTriglav – Budućnost Volcano 80:82 (nakon produžetka)\n3. Umana Reyer\n6. Play off Happy\n2. Radivoj Korać\n5. Trešnjevka 2009\nParovi 9.kola (17./18.12.2014.god.)\nPartizan – Triglav\nBudućnost Volcano – Medveščak\nAthlete Celje – Trešnjevka 2009\nBadel 1862 – Radivoj Korać 35:70 (igrano 10.12.2014.god.)\nViše iz kategorije: « Čelik Junior: upis članova Šah: Zenica 2014. od 21.12. »


Moravica: Konkurs za nabavku opreme za navodnjavanje\nJavni poziv Uprave za poljoprivredno zemljište, za povraćaj sredstava poljoprivrednim gazdinstvima za kupljenu opremu za navodnjavanje, kao i za iskop i bušenje bunara u funkciji navodnjavanja, otvoren je do 6. jula.\nPodnosilac prijave pravo na sredstva za nabavku nove opreme za navodnjavanje i to onu koja je nabavljena u 2020-toj godini, može ostvariti ako je upisan u Registar poljoprivrednih gazdinstava u aktivnom statusu i ako je u Registar upisao parcele na kojima se postavlja oprema..\nZa nabavku opreme za navodnjavanje povraćaj iznosi 60 odsto od uloženih sredstava, pri čemu najmanja vrednost investicije mora biti 40 000 dinara bez uračunatog poraza na dodatu vrednost. Maksimalni iznos sredstva koji može biti odobren po podnetoj prijavi iznosi 3 miliona dinara.\nPored prijavnog obrasca podnosilac prijave na konkurs mora podneti i račun za predmetno investiciono ulaganje izdat u 2020-toj godini i koji glasi isključivo na podnosioca prijave, dokaz o plaćanju investicionog ulaganja, garantni list, kao i potvrdu nadležnog organa lokalne samouprave da za nabavku opreme za navodnjavanje nisu korišćeni podsticaji po nekom drugom osnovu.\nTakodje, pravo na korišćenje sredstava za iskop/bušenje bunara u funkciji navodnjavanja može se ostvariti isključivo ako podnosilac prijave za ovo investiciono ulaganje ne koristi i neće koristii podsticaje, subvencije i donacije po drugom osnovu i kod drugih organa i institucija.\nIznos sredstava koji se odobrava po ovom osnovu je do 80 odsto vrednosti po dužnom metru iskopa/bušenja bunara, odnosno do 3000 dinara po dužnom metru iskopa/bušenja bunara bez uračunatog PDV-a. Maksimalni iznos sredstava po podnetoj prijavi koji može biti odobren je 180 hiljada dinara, takodje bez uračunatog poreza na dodatu vrednost.\nZa poljoprivrednike sa područja grada Užica sve potrebne informacije mogu se dobiti u Poljoprivrednoj savetodavnoj stučnoj službi Užice, a poslednji rok za podnošenje prijave Upravi za poljoprivredno zemljište je 6. Jul.\nSpisak dosadašnjih komentara za članak "Moravica: Konkurs za nabavku opreme za navodnjavanje".\nSpisak dosadašnjih komentara za članak "Moravica: Konkurs za nabavku opreme za navodnjavanje". Podelite vaše mišljenje sa nama. Pošaljite komentar klikom na dugme - napišite komentar.


Jutarnji rituali koji ti mogu promeniti život — Page 2 of 3 — Wannabe Man\nOrganizacija je već pola dobrog dana. Kada nakon ustajanje sedneš i polako osmisliš šta je potrebno da uradiš za taj dan, od plaćanja računa, poslovnih obaveza, odlazaka na sastanke, pa čak i viđanje sa društvom i odlazak na neku kafu, dan će bolje proći, jer si napravio plan po kom se upravljaš i ne dozvoljavaš da te nešto “izbaci iz koloseka”.\nPre kafe, pre svega, bitno je da doručkuješ i da ovaj obrok ne preskačeš, jer je najbitniji u toku dana. On je taj koji ti daje u potpunosti energiju i snagu da ceo dan normalno funkcionišeš, a osim toga, i tvoj metabolizam će onda uredno raditi, zbog čega se neće desiti da imaš padove energije tokom dana.\nDok piješ prvu jutarnju kafu, trebalo bi da sediš i da je ne piješ u hodu dok se spremaš da izađeš iz svog doma. Tih 10-ak minuta će ti mnogo značiti koje si izdvojio za miran početak dana, a ujedno, to vreme možeš da iskoristiš da se informišeš šta se događa u zemlji i u svetu, jer će sigurno već neko tokom dana komentarisati, pa je potrebno da budeš obavešten kako bi se priključio konverzaciji.


Budva ipak ne uvodi kazne za šetnju u kupaćem – Haber.ba\nPrethodnih dana dosta se spekulisalo o tome da će Opština Budva uvesti red u svakodnevno funkcionisanje grada i da će se zato, po ugledu na Hrvatsku, uvesti kazne za šetnju bez majice u iznosu od 500 eura, a za šetnju u kupaćem kostimu 600 eura, dok je za jelo i piće na javnoj površini predviđena kazna od 700 eura. Međutim, za sada ove informacije nisu tačne, kaže predsjednik opštine Budva Marko Carević.\n– To je jedna totalna neistina, po mom mišljenju da li će neko ići u kupaćem po gradu to je stvar vaspitanja i lične kulture i nije dobro da neka destinacija ide u vaspitanje koje bi neko trebalo da ponese od kuće – priča predsjednik Carević objašnjavajući da za sada apsolutno ne postoji način da se uvedu kazne ove vrste, piše “Blic“.\n– Ono što je od ove godine zanimljivo jeste to da je doneseno novo pravilo po kom će poslije 17 sati pa na dalje biti besplatno korišćenje ležaljki, takođe uvešće se veliki broj plaža ‘pet frendli’ na kojima će moći regularno vlasnici pasa da se kupaju sa svojim ljubimcima. Takođe sada će se plaže kategorisati tako da će biti onih koje će biti namijenjene mladima ali i porodicama sa djecom – objašnjava Ivković.\nPored brojnih manifestacija koje Budva pruža tokom čitave godine sljedeća koja će sačekati turiste iz Srbije jeste prvi veliki ‘Budva Beer Fest’ koji će se održati od 14. do 16. juna na Stadionu ‘Lugovi’ pri samom ulazu u grad iz pravca Podgorice i Bara.\nTeme:Budva, kazne, kupaći kostim


RTS :: Protest ispred SANU, apel akademicima za smenu predsednika Kostića\nDruštvo Protest ispred SANU, apel akademicima za smenu predsednika Kostića\nsubota, 16. jan 2021, 14:34 -> 14:49\nIspred Srpske akademije nauka i umetnosti održan je protest protiv, koji je kako je navedeno u pozivu za njegovo održavanje, "antiustavnih istupanja" predsednika SANU Vladimira Kostića o Kosovu i Metohiji i upućen apel akademicima da se pokrenu inicijative za njegovu smenu.\nKostiću se zamera što je gostujući u televizijskoj emisiji Njuzmaks adrie, u kojoj ga je voditeljka podsetila na njegovu izjavu iz 2015 - da Kosovo i Metohija nisu ni defakto ni dejure u sastavu Srbije i da bi to neko trebalo da saopšti narodu, rekao da "niko u ovom narodu, pa čak ni crkva, nema tapiju nad istinom kada su Kosovo i Metohija u pitanju" te da "status kvo (za KiM) ne postoji".\nSkupu je prisustvovalo nekoliko stotina građana, a njima su se obratili nezavisni narodni poslanik i bivši član SPAS-a Vladan Glišić, direktor Instituta za evropske studije Miša Đurković, student Pravnog fakulteta Nemanja Vučković i koji su i organizivali ovaj protest.\n"Izjave Kostića su intelektualno nepristojne i neodgovorne", rekao je nezavisni poslanik, uz konstataciju da dodao da bi ostali akademici trebalo da se "probude" i da se "sete" da im jedan čovek urušava autoritet i ugled.\n"Imamo stav iguman manastira Visoki Dečani da je reč o pogrešnoj i štetnoj izjavi Kostića koja ruši nade Srba na KiM. Akademik Kostić kada nastupa, nastupa u ime Akademije. Poručujemo mu da nećemo dozvoliti da se Ustav Srbije gazi.", rekao je Vučković, koji je osudio i, kako kaže, delimičnu podršku koju je Kostiću dao predsednik Srbije Aleksandar Vučić.\n"Kako je moguće da predsednik SANU javno krši Ustav i zagovara kršenje Ustava, najvišeg pravnog akta zemlje. Ustav ga obavezuje isto kao i nas. Kako država može da toleriše instituciju koja radi protiv interesa države u smislu očuvanja integriteta i dostojanstva. Izjavi Kostića su se ponajviše obradovali u Tirani i Prištini", upozorio je Đurković.\nProtest je otpočeo minutom ćutanja u znak sećanja na ubijenog lidera Građanske inicijative "Sloboda, demokratija, pravda", Olivera Ivanovića, koji je ubijen na današnji dan pre tri godine, a iznad govornika na platou ispred Akademije stajale su spojene aktuelna srpska državna i stara crnogorska zastava - trobojka, jedna do druge.


Djordjević: Srbija radi na uskladjivanju zakonodavstva o slobodi kretanja radnika sa standardima EU\nBeta 24. aprila 2018. 14:10\nMinistar za rad, zapošljavanje, boračka i socijalna pitanja Zoran Djordjević izjavio je danas da Srbija aktivno radi na uskladjivanju nacionalnog zakonodavstva koje se odnosi na slobodu kretanja radnika sa pravnim tekovinama EU i utvrdjivanju pravog načina za tranzicioni period koji je uslov za nove države članice.\nNa konferenciji pod nazivom „Austrijska iskustva u vezi sa Uredbom 883 EU i Poglavlje 2 (sloboda kretanja radne snage u EU) u procesu pridruživanja Republike Srbije Evropskoj uniji“, Djordjević je kazao da će iskustvo Austrije, sa kojom Srbija ima odličnu saradnju i kvalitetne partnerske odnose, biti od izuzetnog značaja i pomoći da se trenutni okvir politika u oblasti slobode kretanja radnika približi standardima EU.\n„Srbija brine o zaštiti svojih državljana koji rade u inostranstvu, ali i gradjanima iz inostranstva koji su na privremenom radu u našoj zemlji“, kazao je Djordjević, a saopštilo Ministarstvo za rad, zapošljavanje, boračka i socijalna pitanja.\nDodao je da je Ministarstvo za rad potpisalo dva memoranduma o saradnji sa Slovačkom i Madjarskom i da su u toku pregovori sa Rusijom, Državom Katar, kao i da je u planu početak pregovora sa Maltom.\nDjordjević je zahvalio prethodnom ambasadoru Austrije Johanesu Ajgneru na zalaganju i pruženoj podršci Srbiji na njenom evropskom putu u nadi da će se ta saradnja i podrška nastaviti i u budućnosti sa novopostavljenim ambasadorom Nikolasom Luterotijem.


Za Tuska je večeras na kongresu Evropske narodne partije koji se održava u Zagrebu glasalo više od 2.000 učesnika iz 40 zemalja.\nSa 491 glasom za i 37 glasova protiv, Poljak Donald Tusk postao je prvi predsednik Evropske narodne partije iz takozvane nove Evrope.\nTusk je ranije u obraćanju na skupu najavio da će krenuti u borbu protiv populista čim postane novi predsednik stranke.\n- Na jednoj strani su stranke neodgovornog populizma, a na drugoj je naša stranka odgovorne popularnosti - rekao je Tusk, obraćajući se članovima Evropske narodne partije iz četrdesetak zemalja.\nKrajem novembra Tusku ističe mandat predsednika Evropskog saveta, na koji je izabran 2014. i 2017. godine.\nDosadašnji predsednik Evropske narodne partije, Francuz Žozef Dol, održao je oproštajni govor i zahvalio okupljenima na saradnji, prenosi HRT.


Yamaha odustala od razvoja automobila - Auto Republika\nПочетна Vesti Yamaha odustala od razvoja automobila\n-Čuvena Yamaha ipak neće ući na tržište automobila.\nKako su saopštili čelnici japanskog brenda, u ovom trenutku je veoma teško ući u automobilsku industriju, zbog velikih izazova i promena. Oni veruju da Yamahini proizvodi ne bi mogli da se nametnu u takvim uslovima, stoga je suspendovan bilo kakav dalji razvoj automobila.\nYamaha je do sada sarađivala na projektu automobila sa čuvenim Gordonom Marejom, čovekom koji je dizajnirao legendarni McLaren F1. Iz njihovog partnerstva izašla su dva konceptualna modela – Motiv i Sports Ride Concept koji su predstavljeni na Salonu automobila u Tokiju 2013. i 2015. godine.\nPotonji model je bio posebno interesantan, jer je u pitanju bio sportski automobil čiji je veći deo karoserije bio izrađen potpuno od ugljeničnih vlakana. Yamaha nije davala konkretne informacije, ali se verovalo da je ukupna masa vozila bila manja od 900 kilograma.\nOvo nije prvi put da Yamaha eksperimentiše sa razvojem automobila. Daleke 1992. godine japanski brend predstavio je prototip superautomobila OX99-11 koji je koristio V12 agregat iz Formule 1.\nUmesto automobila, čelnici Yamahe najavili su da će se fokusirati na matične motocikle i druge slične koncepte mobilnosti.\ntagovi: Gordon Marej tokio 2019 yamaha\nprethodni Konceptualni Lexus LF-30 predstavljen u Tokiju (GALERIJA)\nsledeći Nissan Ariya kao najava za serijski električni SUV\nšteta što ni OX99-11 nikada nije ušao u serijsku proizvodnju, to bi bio pravi rival mclarenu f1\nProtok vozila na auto-putu “Miloš Veliki”


Koliko će plaćati oni koji od danas ne nose maske - Sputnjik Srbija\n09:43 22 Septembar 2020\nKoliko će plaćati oni koji od danas ne nose maske\n08:49 30.06.2020 Preuzmite kraći link\nPo važećem Zakonu o zaštiti stanovništva od zaraznih bolesti, za nepoštovanje protivpandemijske mere, kao što je obaveza nošenja maske, predviđena kazna za pojedinca je od 20.000 do 150.000 dinara.\nKazna za preduzetnike je od 50.000 do 500.000 dinara, dok je kazna za zdravstvene ustanove od 30.000 do 150.000 dinara, prenose Novosti.\nNa području grada Beograda od danas od šest sati obavezno je nošenje maski u javnom prevozu i svim zatvorenim prostorima.\nTe mere donete su juče na sednici republičkog Kriznog štaba zbog porasta broja zaraženih od virusa korona prethodnih dana, a kako je rečeno, građani ne moraju nositi samo hirurške maske, već mogu i pamučne.\nNakon sednice republičkog Kriznog štaba, u Beogradu je održana i sednica Gradskog štaba za vanredne situacije nakon koje je gradonačelnik Zoran Radojičić rekao da će od danas, od šest sati, biti kontrolisano da li građani nose maske u javnom prevozu i drugim zatvorenim prostorima.\nkazne, maska, virus korona\n09:35 Mandić otkrio kada bi mogao da bude postignut dogovor o novoj crnogorskoj vladi\n09:24 Upozorenje za Zagreb: Najjači potres se još nije dogodio, ako se dogodi biće trideset puta jači\n09:13 Vojne vežbe „Slovensko bratstvo 2020“: Beloruski i ruski padobranci vežbali desant /video/\n08:54 Lavrov pred Generalnom skupštinom UN: Sprečiti pokušaje slabljenja sistema kontrole nad naoružanjem\n08:40 Švedska neće vakcinisati decu protiv korona virusa


#coolstuff: Remek-dela arhitekture, koja nadilaze vreme i prostor - Page 3 of 3 - WANNABE MAGAZINE\nZgrada Emporia, Malme, Švedska\nOva šokantna građevina čiji su autori nagrađeni za dizajn, švedski je trgovački centar, koji čini samo prvi deo zgrade koja je u planu. Kad bude završena, zlatni ulaz koji se „topi“ biće jedini vidljivi deo Emporie.\nKatedrala Don Justo, Madrid\nNakon što je preživeo tuberkulozu, mladi monah Don Justo, osetio je poziv da napusti red i posveti se životnom zadatku – izgradnji katedrale, bez ikakve obuke, prethodnog znanja i crtanja planova. Za života, Don Justo je završio dve trećine svoje građevine, koristeći sve materijale do kojih je mogao da dođe i koje su mu ljudi poklanjali – kante napunjene cementom, gumu, instalacije za vazdušne prolaze , pa čak i novine. Još nije poznato šta će sa njegovim delom biti dalje, posle njegove smrti niko još nije pokazao interesovanje da nastavi njegovo rad.\nFalling Water, Pensilvanija\nČuvena kuća na vodopadima, delo Frank Lloyd, oca organske arhitekture, izgrađena je 1935. i proglašena najboljim delom američke arhitekture svih vremena, a 1991. Američki institut arhitekture proglasio je Lojda najvećim američkim arhitektom svih vremena. Njegove originalne i inovativne ideje, vizije urbanog planiranja, ostavile su dubok pečat i smernice savremenim arhitektima koji razmišljaju pre svega o očuvanju prirode.\nAlhambra (Calat Alhambra), Grenada\nOvo drevno remek-delo izgrađeno je kao tvrđava 889. godine, a zatim je 1333. pretvoreno u muslimansku palatu, koju su kasnije koristili i hrišćani. Palata je jedna od glavnih turističkih atrakcija Španije, fantasitčan primer islamske arhitekture – sa kasnijim hrišćanskim uticajima. Mesto na kome je sagrađena, spoj spoljašnjeg i unutrašnjeg ambijenta, čini da čitav predeo na kome se palata nalazi nosi još i naziv „raj na zemlji“.\nA post shared by Kemal Kaya (@yoldaolmak)


Vulin: Iskazi Belivuka i Miljkovića su napadi na Vučića i mene\nHronika Autor:Tanja Milovanović28. jul. 202112:37\nAleksandar Vulin Foto: Nenad Lazić/Nova.rs\nMinistar unutrašnjih poslova Republike Srbije Aleksandar Vulin izjavio je danas gostujući na „Pinku“ da određeni mediji iskaz mesara i kasapina Marka Miljkovića prenose u delovima, kako bi mogli što duže da napadaju predsednika Vučića i njega.\n„Napali su predsednika Aleksandra Vučića i mene i protiv nas je sve dozvoljeno“, rekao je ministar Vulin u jutarnjem programu TV „Pinka“.\n„Znali smo da će lagati i napadati nas, znali smo koga će napadati, naravno predsednika Vučića i mene. Prvo su počeli da šalju poruke da se opametimo, da oni eto neće govoriti o nama, kao da imaju šta da kažu, ali evo pošto se nismo opametili, sada će oni sve da ispričaju“, rekao je ministar Vulin.\nGodišnjica vlasti SNS, služe rozen tortu, a glazura Belivuk\n„Potrebno otkriti ko je iz policije štitio Belivukov klan godinama“\nSlučaj „Tilt“: Suđenje Belivukovom saradniku 30. jula\nPrema iskazu Miljkovića, kako je naveo ministar, predsednik Vučić i on sarađivali su sa njima, a kuća u Ritopeku pripadala je njemu lično.\n„Da smo imali ikakve veze sa njima mi ovo ne bismo smeli da radimo, ne bismo smeli da ih pohapsimo. Kako bismo smeli da uđemo i da ih razbijemo, a da smo imali bilo kakve veze sa njima. Pohapsili smo ih, idu na doživotnu“, rekao je ministar Vulin.\nPrema njegovim rečima, sada se medijski napadaju on i predsednik na osnovu izjave kriminalca i ubice, koji je rekao da je on vlasnik kuće u Ritopeku, klanice gde su ubijali ljude.\n„Miljković još kaže da sam rekao da je kuća odlična i da ne ulaze u garažu u koju samo ja treba da ulazim. A u toj garaži je tajna soba klanica, gde su ubijali žrtve, dakle ja sam sve to radio, on nije“, kazao je ministar Vulin.\nMinistar Vulin je dodao da se iskazi Miljkovića i Belivuka prenose parcijalno, u delovima, kako bi neki novinari, političari, analitičari duže vremena i u više navrata mogli da napadaju predsednika Vučića i njega.\nAleksandar Vulinmarko miljkovićpolicijaVeljko Belivuk\nKomšije osumnjičenog za ubistvo Đokića: Nije nas iznenadilo Goranovo hapšenje\nUbica Đokića smislio "savršen plan", pa ostavio policiji krunske dokaze\nFOTO Meštani Moravca u strahu: Osvanuo grafit podrške osumnjičenom ubici Đokića\nSve tajne Novakove hacijende u Sremu VIDEO\n22. okt. 2021 12\nSve tajne Novakove hacijende u Sremu VIDEO 22. okt. 2021


MEDVEĐA: Predsednik opštine ugostio mlade karatiste – Info Centar Juga\nMEDVEĐA: Predsednik opštine ugostio mlade karatiste\nPredsednik opštine Medveđa danas je u svom kabinetu ugostio karatiste, dobitnike sjajnih odličja sa karate turnira u zemlji i inostranstvu.\nU sezoni koja je za nama, karatisti kluba “Jablanica” uzeli su učešće na mnogobrojnim turnirima u zemlji i regionu. Sa svih tih nadmetanja, karate klub “Jablanica” doneo je veliki broj medalja, kako u borbama, tako i u katama pojedinačno. Nisu izostali ni pehari.\nOve godine karate klub iz Medveđe učestvovao je na Državnom prvenstvu Srbije u Jagodini, na UNSU OPEN u Leskovcu, IPPON kup u Leskovcu, Katana kup u Pukovcu, zatim na međunarodnim turnirima u Makedoniji i Bugarskoj i širom regiona.\n„Veliki je ponos kada čujemo da se naši mladi karatisti vrate sa turnira uz pregršt osvojenih medalja. Oni su naši pravi mali ambasadori, koji nas na najlepši način predstavljaju. Medveđa je ove godine bila domaćin međunarodnog turnira “Jablanica open 2018“, pa smo pokazali da se možemo pohvaliti i dobrom organizacijom sportskih takmičenja. Karate sport u Medveđi je najtrofejniji, a treniraju ga podjednako devojčice i dečaci. Lokalna samouprava će se truditi da poboljša uslove treniranja i eventualno pronalaženje sponzora koji će stati uz karate klub „Jablanica“, čime bi svi mi dali doprinos sjajnim odličjima koje klub donosi Medveđi“ – istakao je predsednik opštine, dr Nebojša Arsić obraćajući se sportistima.\nNa samo jučerašnjem turniru održanom u Leskovcu, karate klub „Jablanica“ doneo je 9 medalja, i to:\nPetar Paunović osvojio je zlato u borbama i srebro u katama, Lenka Ivanović srebro u borbi i srebro u katama pojedinačno, Petra Paunović srebro u katama, Nikola Todorović srebro u borbi, Milena Filipović bronzu u brobama, Jovana Jakšić bronza u katama, Radmila Todorović bronza u borbi.\nMilan Paunović i Dušan Cvetković su takođe učestvovali na velikom broju turnira sa kojih nose brojne medalje i diplome.\nLebane: Javna rasprava o nacrtu Statuta opštine Lebane\nObeležen Svetski dan leptira u OŠ „Radovan Kovačević – Maksim“\nBojnik COVID-19 Društvo Jablanički okrug Jug Srbije Lebane Leskovac Medveđa Vlasotince\nPovećan broj pozitivnih na koronu, u Leskovcu 19, Lebanu 14, Medveđi 5 lica


UN pojačavaju borbu protiv siromaštva\nBeskućnici okupljeni na Tajpeu, arhivska fotografija\nU sedištu UN u Njujorku nastavljen je samit posvećen milijenijumskim razvojnim ciljevima, a većina lidera prihvatila je poziv generalnog sekretara UN Ban Ki Muna da se sve zemlje dodatno angažuju u borbi protiv siromaštva, neznanja, bolesti i nejednakosti.\nKi Mun je rekao uoči samita rekao da su milenijumski razvojni ciljevi "obećanje svetskih lidera" i da ona moraju biti ispunjena.\nFrancuski predsednik Nikola Sarkozi najavio je da će Francuska u naredne tri godine za 20 odsto povećati izdvajanja za borbu protiv siromaštva i apelovao na ostale lidere da učine isto. On je upozorio da se svet ne sme vratiti "starim navikama" ignorisanja siromaštva.\n"Nemamo pravo da uradimo manje nego što smo odlučili da ćemo uraditi", rekao je Sarkozi pred 140 svetskih zvaničnika na otvaranju trodnevnog samita o milenijumskim razvojnim ciljevima koji je juče počeo u okviru 65. zasedanja Generalne skupštine UN.\nSarkozi je predložio da UN uvede međunarodni porez na finansijske transakcije radi smanjanja siromaštva ili ispunjavanja drugih milenijumskih ciljeva. Kako je naveo, razvijene zemlje imaju moralnu obavezu prema siromašnima.\nPrema podacima Amnesti internešenel, skoro 70 odsto onih koji žive u siromastvu su žene, a mnoge zemlje ne uspevaju da se izbore protiv diskriminacije žena.\n"Finansijska kriza je žestoka u bogatim zemlja i stvara deficit, ali su posledice krize daleko gore u siromašnim zemljama", ocenio je francuski predsednik, navodeći da razvijene zemlje treba da ulože poseban napor u Africi, gde preveliki broj ljudi umire od bolesti poput malarije.\nSakrozi je govorio u Njujorku u trenutku kada članice UN počinju da sagledavaju napredak u poslednjoj deceniji, od trenutka kada su se obavezale da će stati na kraj siromaštvu u svetu.\nPrema podacima UN, čak i ukoliko se u narednih pet godina, do 2015, postigne osnovni cilj - iskorenjivanje ekstremnog siromaštva, skoro jedna milijarda ljudi će i dalje živeti sa manje od 1,25 dolara dnevno.\nU nekim od najsiromašnijih zemalja, posebno u podsaharskoj Africi, malo je učinjeno na polju smanjenja siromaštva u poslednjih deset godina. U Africi, Aziji i Latinskoj Americi malo toga je učinjeno i kada je u pitanju smanjenje smrtnosti kod majki i dece, kao i promovisanje ravnopravnosti žena.\nJordanski kralj Abdulah Drugi istakao je da je "u trenutku ekonomske krize" obaveza razvijenih zemalja "suštinska" u borbi protiv siromaštva.\nU nacrtu dokumenta koji lideri 192 članice UN treba da usvoje ove nedelje navodi se šta tačno treba preduzeti kako bi se, u narednih pet godina, ubrzala implementacija milenijumskih razvojnih ciljeva.\nIzraelski premijer Šimon Peres istakao je značaj mira u ispunjenu tih ciljeva. "Bez mira, siromaštvo će postojati. Bez hrane, mir neće zavladati", poručio je Peres.\nGeneralni sekretar Ban Ki Mun govori u UN o milenijumskim ciljevima, 20. septembar 2010.\nU vreme održavanja samita, na Tajms skveru u Njujorku postavljen je bilbord koji odbrojava broj majki umrlih na porođaju u svetu. Očekuje se da će taj "sat" Amnesti internešenela (AI) otkucati skoro 3.700 puta tokom trodnevnog samita.\nPrema podacima AI, skoro 70 odsto onih koji žive u siromastvu su žene, a mnoge zemlje ne uspevaju da se izbore protiv diskriminacije žena.\nGeneralni sekretar te organizacije za zaštitu ljudskih prava Salil Šeti rekao je da će neki od ciljeva verovatno biti ispunjeni, ali da najsiromašniji neće osetiti napredak, budući da mnoge vlade nisu odgvorne narodu i da se upravo glas najsiromašnijih ne čuje.\nPočetkom milenijuma članice UN su postavile osam milenijumskih razvojnih ciljeva - iskorenjivanje krajnjeg siromaštva, ostvarivanje univerzalnosti osnovnog obrazovanja, promovisanje jednakosti polova, smanjenje smrtnosti dece, poboljšanje zdravlja majki, borba protiv\nzaraznih bolesti, osiguranje održivosti prirodne sredine i razvijanje globalnog partnerstva za razvoj.


Drecun: Zvanični stavovi SAD i EU o nastavku dijaloga su različiti\nPredsednik Skupštinskog odbora za Kosovo i Metohiju Milovan Drecun rekao je za RTS da Aljbin Kurti zagovara nastavak razgovora Beograda i Prištine samo u pravcu pripreme nekog novog sastanka, a ne prema dnevnom redu koji je Lajčak utvrdio prošle godine, kao i da Beograd očekuje da se razgovara o formiranju Zajednice srpskih opština.\n"To je bila platforma protiv dijaloga, sve ono što je dosada rađeno u Prištini. Interesantno je da Aljbin Kurti zagovara nastavak razgovora, ali samo u pravcu da se pripremi neki novi sastanak. Kako kaže, on će sa predsednikom Republike Vučićem razgovarati da bi pripremio neki sledeći sastanak", rekao je Drecun tokom gostovanja u Jutarnjem programu.\nDodao je da je jasno da Kurti cilja na to da se razgovara isključivo o međusobnom priznanju, a da se sve druge teme ostave po strani.\n"S obzirom da su i Beograd i Priština, bar deklarativno, skloni tome da se taj problem reši, da Metju Palmer govori o tome, možda će to biti pitanje oko koga će prvenstveno moći da se postigne nekakav dogovor i da se tu bar ostvari neki napredak, a ako mi budemo čekali hiljadu njihovih novih platformi, onda će zaista biti problema ili neće biti postignut nikakav napredak", kazao je Drecun.\n"Amerikanci smatraju da ovi razgovori treba da se završe priznanjem lažne države Kosovo od strane Beograda, ili kako oni kažu međusobnim priznanjem, dok je Lajčak morao da izbegne takvo opredeljenje zbog pet zemalja EU koje ne priznaju Kosovo. Meni je mnogo više interesantna izjava koju je Palmer dao jednom dnevnom listu u Beogradu gde je rekao da sporazum može da bude postignut i bez priznanja, ako se dve strane o tome dogovore. To je ipak novina", kazao je Drecun.\n"Lajčak je dogovorio za prošlu godinu, kada je trebalo nastaviti dijalog, da se razgovara o formiranju Zajednice srpskih opština na jednom koloseku. Ne da se ponovo pregovara o tome kako će izgledati Zajednica, što bi Albanci želeli, nego da se razgovara o tome šta još uraditi onako kako je dogovoreno Briselskim sporazumom i Sporazumom o implementaciji", rekao je Drecun.\n"Sada bi Kurti posle njegovih izjava i pripreme terena da se prihvati njegov stav da se potpuno promeni dnevni red, da na dnevnom redu uopšte ne bude Zajednica srpskih opština. Mi to nećemo i nećemo da dozvolimo. Nema uopšte razgovora ako se ne dogovori da se formira Zajednica srpskih opština, tačno da se preciziraju rokovi", naglasio je Drecun.